شەفەق نیوز/ حکومەت هەرێم کوردستان، ئمڕوو چوارشەممە، راگەیان
ووردەکاریەیل نوویگ دەربارەی مووچەیل فەرمانبەرەیل هەرێم کوردستان و رێککەفتن سەربازیی
وەگەرد حکومەت فیدڕاڵی.
جوتیار عادل قسەکەر وەناو حکومەت هەرێم کوردستان، لە کۆنگرەیگ
رۆژنامەوانی ئمڕوو ئاژانس شەفەق نیوز ئامادەی بوی وت: حکومەت هەرێم نێچوودە ناو ململانەیل
سیاسیی، و دووپات کرد ک خوەی کار ئەرا دابینکردن مووچەیل وە زویترین وەخت دابین بکەێد.
عادل وتیش؛ ئەوەسا شاند کوردی لە هەفتەی ئایندە سەردان بەغداد
کەێد، و دیاری کرد ک حکونەتەگە ئامادەس گشت بەیاننامەیل بیەێدە دەس حکومەت بەغداد.
عادل وتیش؛ئیمە هیچ بانکەشەیلیگ نێخوازیمن، و هەرچەگ هەس
ئەوەسا ئاشکرای راگەیاننی کریەێد، و گرنگی ئیمە جوور حکومەت ئەوەسا ک مووچەیل لە وەخت
خوەی بیەیمن، یا شایەت چەن رووژیگ مەوقەگەی ئاڵشت بوود.
و مەزەنە کرد ک شایەت دیرکەفتن ئی مانگە ئەرا هەفت یا هەیشت
رووژ بوود، و لە خود وەختەگە دووپات کرد ک بابەتە رای گشتی بزانێد ک ئی کارە وەختانەس
و پەیوەندی وە باوەتەیل سیاسی نەیرێد.
وتیش؛ تا ئەوەنە هاوکاری لەناونی لایەنەیل وەگەرد حکومەت
بوود ئەرا زیایکردن داهاتەیل، بڕین مووچەیل وەردەوام نێەوود، و حکومەت هەرێم ئیسە لە
داهات مەرزەیل مووچەکان دابین کەێد و هیچیگ لە بەغداد ئارامان نەهاتگە.
دەربارەی رێککەفتن
سەربازی وەگەرد بەغداد، عادل باس دروسکردن ژوور هەماهەنگی هاوبەش و هاوکاری خاسیگ لەناونی
ئەفسەرەیل وەزارەت پێشمەرگە و وەزارەت وەرگری عراق کرد، و دیاری کرد ک جاری زویە ئەرا
هەڵسەنگاندن رەوشەگە.
و دووپات کرد ک رێککەفتنەگە وە گشتی گام خاسیگە ئەرا کەمەوکردن
پەلاماریل داعش لەو ناوچەیلە.
وتیش: بڕیار دایمن یاسا لە مەرزە سنووریەکان جیوەجی بکریەێد
و رسوومەیل گومرگی بوودە یەکیگ، وتیش؛ رەوانەکردن هێزەیل وەرەو مەرزەیل ئەوە نیە کە
ئیمە داگیر  مەرزەیل کەیمن، وەلێ ئەگەر هاوکاری
وەگەرد حکومەت بوود داهاتەیل زیایەو بوون.
و دیاری کرد ک حکومەت هەرێم کوردستان رکدارە لەبان جیوەجیکردن
یاسا و کۆنترۆڵکردن مەرزە سنووریەکان، و دووپات کرد ک ئیمە پابەندیمن ک داهاتەیل ئی
مەرزەیلە بایەدە بچنە ناو گەنجینەی دەوڵەت و سیاسەتکاری ئی باوەتە نەکریەێد.
هەمیش باس ئەوەیش کرد ک پڕۆژەی بوودجەگە تەواو بوی، و ئەوەسا
یاساگە لە هەفتەی ئایندە لە ئەنجومەن وەزیران باس کریەێد.
دەربارەی رویوەڕوبینەیل پەکەکە و تورکیا، عادل دیاری کرد
ک زەرەدەیل گەورایگ رەسانە ناوچەگە، وەتایبەت لە دهۆک ک خیزانەیل فرەیگ ئاوای بوبن،
وتیش هێزەیل ئەو شوونەیلە زەرەدەیل گەورایگ رەسانە هەرێم کوردستان.
هەمیش وت: حکومەت هەرێم داوا لە تورکیا وئەو لایەنەیل کرد
ک ململانەیلیان لە زەویەیل هەرێم دویرەو بخەن، و نێەویمنە لایەنیگ لەی جەنگە، و وەرپرسایەتیەگە
کەفێدە بان حکومەت فیدڕاڵییش.
